Natura.- Boscos frescals de ressons cèltics
2025-06-28
Excursió per endinsar-nos en la màgia de la baga de Campelles, al Ripollès, tot travessant fresquívoles avetoses, boscos de pi roig i pi negre, landes de gódua, fonts i rierols, i gaudint de belles panoràmiques del Puigmal i l’alta vall de Ribes. Visitarem l’encisador poble medieval de Campelles, oasi de calma enmig d’una natura esplèndida. Ens acompanyarà Alba Rovira, guia professional de muntanya i de natura.
